ДО

ОБЩИНСКИ СЪВЕТ

ГР. КРУМОВГРАД

Д О К Л А Д Н А  З А П И С К А
от Себихан Мехмед - кмет на Община Крумовград

ОТНОСНО: Отдаване под наем на недвижими имоти – публична общинска собственост.
            УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Съгласно чл. 14, ал. 7 от Закона за общинската собственост (ЗОС) свободни имоти или части от тях – публична общинска собственост, могат да се отдават под наем за срок до 10 години, след решение на общинския съвет, при условие, че наемането им не пречи на дейността на лицата, които ги управляват.
Към настоящия момент има интерес за наемане на части от недвижими имоти – публична общинска собственост. Единият от тях е павилион № 2, разположен  на общинския пазар в гр. Крумовград на адрес ул. „Ахрида“ № 6, представляващ ПИ с ид. 39970.504.981 по КККР на гр. Крумовград. Другите имоти са павилиони № 7 и № 8, намиращи се в имота на новия пазар в бившия казармен район, представляващ ПИ с ид. 39970.502.1394 по КККР на гр. Крумовград.   


Предвид гореизложеното и на основание чл. 21, ал. 1, т. 8 от Закона за местото самоуправление и местната администрация,  чл. 14, ал. 7 от Закона за общинската собственост и чл. 17, ал. 7 от Наредбата за реда за придобиване, управление и разпореждане с общинско имущество в община Крумовград на ОбС – Крумовград, предлагам Общинския съвет да вземе следното

Р Е Ш Е Н И Е :

І. ОТКРИВА процедура за отдаване под наем чрез публичен търг на недвижими имоти - публична общинска собственост, представляващи:
1. Павилион № 7 с площ от 15 кв.м., представляващ: преместваемо съоръжение с унифициран дизайн, по одобрена схема на гл. архитект на община Крумовград, съгласно чл. 56, ал. 2 от ЗУТ, находящ се в ПИ с ид. 39970.502.1394  по КК и КР на гр. Крумовград, одобрени със Заповед № РД-18-96/30.12.2009 год. на Изпълнителен директор на АГКК, целият с площ от 3859 кв.м., трайно предназначение на територията: Урбанизирана, с начин на трайно ползване: за търговски обект, комплекс; за търговска дейност, за срок от 10 години.
2. Павилион № 8 с площ от 15 кв.м., представляващ: преместваемо съоръжение с унифициран дизайн, по одобрена схема на гл. архитект на община Крумовград, съгласно чл. 56, ал. 2 от ЗУТ, находящ се в ПИ с ид. 39970.502.1394  по КК и КР на гр. Крумовград, одобрени със Заповед № РД-18-96/30.12.2009 год. на Изпълнителен директор на АГКК, целият с площ от 3859 кв.м., трайно предназначение на територията: Урбанизирана, с начин на трайно ползване: за търговски обект, комплекс; за търговска дейност, за срок от 10 години.

3. Павилион № 2 с площ от 9.50 кв.м., попадащ в ПИ с идентификатор 39970.504.981 по КККР на гр.Крумовград, одобрени със Заповед № РД-18-96/30.12.2009 г., на изпълнителния директор на АГКК, целият с площ от  6558 кв.м., с адрес на поземления имот: гр. Крумовград, ул. „Ахрида” № 6, трайно предназначение на територията: Урбанизирана, начин на трайно ползване:  За друг обществен обект, комплекс; за търговска дейност, за срок от 10 години.
ІІ. ВЪЗЛАГА на кмета на Община Крумовград да изпълни решението по съответния ред.
                                                                       
                                                                      






В Н Е С Ъ Л: …..………………….…


   




       

                  (Себихан Мехмед)
